laion/Wikipedia-Exotic huggingface dataset:
პრეჰ-მანივონგის ეროვნული პარკი

პრეჰ-მანივონგ-ბოკორის ეროვნული პარკი (ქმერ. ឧទ្យានជាតិព្រះមុនីវង្ស បូកគោ - Outtyeancheat Preah Monivong Bokor) — ეროვნული პარკი სამხრეთ კამბოჯაში, კამპოტის პროვინციაში. დაარსდა 1993 წელს. პარკის ფართობი 1 423.17 კმ²-ია. შეტანილია სამხრეთ-აღმოსავლეთ აზიის ქვეყნების ასოციაცის მემკვიდრეობის პარკების სიაში. მდებარეობს დამრეის მთებში, კარდამონის მთების სამხრეთ-აღმოსავლეთ ნაწილში. პარკის დიდი ნაწილი ზღვის დონიდან 1 000 მეტრზე მაღლა მდებარეობს. უმაღლესი მწვერვალი — პნომ-ბოკორი — ზღვის დონიდან 1 081 მეტრის სიმაღლეზე მდებარეობს და ხშირად ბოკორის მთას უწოდებენ. დამრეის მთები ადრე წითელი ქმერების მმართველობის ქვეშ იყო, თუმცა 1993 წლიდან პრეჰ-მანივონგის ეროვნული პარკი კამბოჯის სხვა ეროვნულ პარკებთან ერთად დააარსეს. ვირაჩეის ეროვნულ პარკთან ერთად პრეჰ-მანივონგის ეროვნული პარკი შეტანილია სამხრეთ-აღმოსავლეთ აზიის ქვეყნების ასოციაციის მემკვიდრეობის პარკების ნუსხაში. პრეჰ-მანივონგის ეროვნული პარკი ცნობილია გაუქმებული ბოკორის მთის სადგურით, ცენტრიდან დაშორებით მდებარე დასახლებით, რომელიც ფრანგმა კოლონიზატორებმა 1921 წელს ააგეს. 1928 წელს მათვე ააშენეს კათოლიკური ეკლესია, რაც კამბოჯაში ძალიან იშვიათი სანახავია. პარკს სახელი ეწოდა მეფე სისოვათ მანივონგის პატივსაცემად, რომელიც 1941 წელს პარკის ტერიტორიაზე გარდაიცვალა. 1924 წელს მანივონგმა აქ ბუდისტური ტაძრის აგება ბრძანა. ბოლო პერიოდში პარკი პოპულარული ტურისტული ღირსშესანიშნაობა გახდა. მის ტერიტორიაზე დმებარეობს „Thansur Bokor Highland Resort“, დიდი მდიდრული სასტუმრო, რომელიც 2012 წელს აშენდა. 2010 წელს პარკში ლოკ იეი მაოს დიდი ქანდაკება დაიდგა. ლოკ იეი მაო კამბოჯური ბუდიზმის მითიური გმირი ქალია, რომელიც მოგზაურებს, მონადირეებსა და მეთევზეებს მფარველობს. 29 მეტრის ქანდაკება იეი მაოს ქანდაკებათა შორის ქვეყნის მასშტაბით უმაღლესია. კამპოტისა და ტაილანდის ყურის ხედი პნომ-ბოკორიდან ლანდშაფტი ქვის უცნაური წარმონაქმნები ლოკ იეი მაოს ქანდაკება ვატ სამპოვ პრამი, ბუდისტური ტაძარი (1924) კათოლიკური ეკლესია, (1928), ბოკორის მთის სადგურის მახლობლად (1928) Crinum asiaticum ↑ Protected Planet. (2018) Preah Monivong National Park. United Nations Environment World Conservation Monitoring Centre. დაარქივებულია ორიგინალიდან — 26 დეკემბერი 2018. ციტირების თარიღი: 26 Dec 2018. ↑ List of ASEAN Heritage Parks. ASEAN. ციტირების თარიღი: 2009-08-29. ↑ Thansur Bokor Highland Resort. დაარქივებულია ორიგინალიდან — 2021-02-20. ციტირების თარიღი: 2020-08-25.
ნოდარ ზაზაძე

ნოდარ ზაზაძე (დ. 22 აგვისტო, 1961, სოფელი გოკიო, ასპინძის რაიონი) — ქართველი ინჟინერი, პოლიტიკოსი. 1985 წელს დაამთავრა საქართველოს ზოოსაინჟინრო-სავეტერინარო სამეცნიერო კვლევითი ინსტიტუტი. 1990-1991 წლებში მუშაობდა უსაფრთხოების ინჟინრად. 1992-1995 წლებში იყო სამთავრობო დაცვის სპეციალური დაცვის სამსახურში. 1995-1999 წლებში იყო საქართველოს მე-4 მოწვევის პარლამენტის წევრი (ასპინძის მაჟორიტარი). საქართველოს მე-4 მოწვევის პარლამენტის კორუფციასთან ბრძოლის საგამოძიებო კომისიის წევრი. ნოდარ ზაზაძე — საქართველოს ბიოგრაფიული ლექსიკონი ნოდარ ზაზაძე — საქართველოს პარლამენტის ოფიციალური საიტი[მკვდარი ბმული]
GP32

GP32 (GamePark 32) — მეექვსე თაობის პორტატიული ვიდეო თამაშების კონსოლი, შექმნილი და გამოცემული სამხრეთ კორეული კომპანია Game Park-ის მიერ 2001 წლის 23 ნოემბერს სამხრეთ კორეაში და 2004 წელს ევროპის გარკვეულ ტერიტორიაზე — იტალია, პორტუგალია, ესპანეთი, გაერთიანებული სამეფო და შვედეთი. კონსოლი არასდროს გამოსულა ჩრდილოეთ ამერიკაში. დაანონსდა Tokyo Game Show-ზე 2000 წელს. სისტემა მოიხმარდა Samsung S3C2400X01 ცენტრალურ პროცესორს 133 მჰც ტაქტური სიხშირით, 8 მბ ოპერატიულ მეხსიერებას, 3 ვოლტიან DC ადაპტერს ან ორ ცალ AA ბატარეებს 6-დან 12 საათამდე ხანგრძლივობით, ეკრანის გაფართოება — 320 × 240 პიქსელები. არსებობის განმავლობაში გამოიცა კონსოლის სამი ვარიანტი: GP32 NLU, GP32 FLU და GP32 BLU. გამოსვლისთანავე მასზე ხელმისაწვდომი იყო ხუთი თამაში, ხოლო საერთო ჯამში — 28 თამაში. მიჩნეულია კომერციულ ჩავარდნად. 2007 წლის მონაცემებით გაიყიდა კონსოლის 30,000 ასლი. იმავე წელს კომპანია Game Park გაკოტრდა. 2005 წელს Game Park-ს გამოეყო რამდენიმე თანამშრომელი და დაარსეს კომპანია GamePark Holdings, რომლებმაც იმავე წლის 10 ნოემბერს გამოსცეს ლინუქსზე დაფუძნებული პორტატიული კონსოლი და მედია პლეერი GP2X, რომელიც შეიძლება ჩაითვალოს GP32-ის მემკვიდრედ. შეგიძლიათ იხილოთ მედიაფაილები თემაზე „GP32“ ვიკისაწყობში. GP32 — Giant Bomb GP32 File Archive (დაარქივებული) GP32 საიტზე Curlie GP32 — Video Game Kraken ↑ 1.0 1.1 GamePark 32. ციტირების თარიღი: 26 აგვისტო, 2020. ↑ GP32 GamePark GP32. Video Game Kraken. ციტირების თარიღი: 26 აგვისტო, 2020. ↑ GamePark GP32. Console Database. ციტირების თარიღი: 26 აგვისტო, 2020. ↑ GP2X Q&A, With Craig Rothwell დაარქივებული 2008-10-20 საიტზე Wayback Machine. . Clockerz. Accessed on 24-03-2008.
საბა

საკუთარი სახელი საბა შეიძლება აღნიშნავდეს ერთ-ერთ შემდეგ პიროვნებათაგანს: საბა (კათოლიკოსი) — ქართლის კათოლიკოსი საბა (ტუსისშვილი) — ნინოწმინდის ეპისკოპოსი საბა იშხნელი — საეკლესიო მოღვაწე საბა მტბევარი — საეკლესიო და პოლიტიკური მოღვაწე საბა — უფლისწული აშინას დინასტიიდან სხვა მნიშვნელობები საბა — ლიტერატურული პრემია საბა — მიხეილ ჭიაურელის ფილმი საბა — ძველი სახელმწიფო.
Bandai LCD Solarpower

LCD Solarpower — პორტატიული ელექტრონული თამაშების სერია, შექმნილი და გამოცემული იაპონური კომპანია Bandai-ს მიერ 1982 წელს. კონკურენციას უწევდა 1980 წელს გამოსულ Nintendo-ს პორტატიულ კონსოლ Game & Watch-ის სერიას. კონსოლს გააჩნდა LCD-ეკრანი და მუშაობდა მზის ენერგიაზე. არსებობის განმავლობაში სულ გამოვიდა ორი მოდელი — LCD Solarpower, რომელზეც ხელმისაწვდომი იყო 21 თამაში და LCD Solarpower — Double Panel, რომელზეც ხელმისაწვდომი იყო 8 თამაში და გააჩნდა ორი ეკრანი. Bandai LCD Solarpower — Chokocat ↑ two LCD panels. Handheldempire. ციტირების თარიღი: 26 აგვისტო, 2020.
ვროცლავის ტრამვაი

ვროცლავის ტრამვაი—1435 მმ სიგანის ლიანდაგიანი ტრამვაის ქსელი ვროცლავში. ცხენის წევის პირველი ტრამვაის ხაზი (ე.წ. „კონკა“) ვროცლავში 1877 წელს ამოქმედდა. 1903 წელს დაიწყო მოძრაობა პირველმა ელექტროტრამვაიმ. ცხენის წევის ტრამვაის ბოლო ხაზებმა 1906 წლის 30 ივლისამდე მოაღწია. I და II მსოფლიო ომებს შორის პერიოდში ვროცლავის ტრამვაის სისტემა განაგრძობდა განვითარებას. II მსოფლიო ომის დროს ვროცლავის ტრამვაის მნიშვნელოვანი ზარალი მიადგა, მრავალი ვაგონი გადააგორეს რელსებიდან და გამოყენებულ იქნა ბარიკადებად. ომის შემდგომ დაიწყო სისტემის ეტაპობრივი აღდგენა და 1948 წლისთვის უკვე ყველა ხაზი აღდგა. 2020 წლის მდგომარეობით ვროცლავში ექსპლუატაციაშია შემდეგი ტრამვაის ვაგონები: Bufe, Siegfried: Straßenbahnen in Schlesien. Stuttgart: 1976. ISBN 3-87943-424-7 Kleinwefers, Gerd. Pioniere des Verkehrs: Deutsche Eisenbahn- und Straßenbahn-AG; 1835 – 1985. Frankfurt nad Mohanem: Commerzbank AG, 1985. ვიკისაწყობში არის გვერდი თემაზე: ვროცლავის ტრამვაი ვროცლავის ტრამვაის ისტორია (პოლონურ ენაზე)
გივი ზაუტაშვილი

გივი ზაუტაშვილი (დ. 25 ივნისი, 1927, ყვარელი — გ. თებერვალი, 2006 ) — ქართველი თანამდებობის პირი. 1951 წელს დაამთავრა თბილისის სახელმწიფო უნივერსიტეტის გეოგრაფია-გეოლოგიის ფაკულტეტი. საქართველოს სსრ უმაღლესი საბჭოს ოთხი მოწვევის დეპუტატი. 1995-1999 წლებში იყო საქართველოს მე-4 მოწვევის პარლამენტის წევრი (ყვარლის მაჟორიტარი). წითელი დროშის ორდენი შრომის ვეტერანის ორდენი საპატიო ნიშნის ორდენი გივი ზაუტაშვილი — საქართველოს ბიოგრაფიული ლექსიკონი გივი ზაუტაშვილი — საქართველოს პარლამენტის ოფიციალური საიტი
დავით ზეიკიძე

დავით ზეიკიძე (დ. 2 იანვარი, 1945, მუხრანი, მცხეთის მუნიციპალიტეტი) — ქართველი თანამდებობის პირი, იურისტი. 1979 წელს დაამთავრა თბილისის სახელმწიფო უნივერსიტეტის იურიდიული ფაკულტეტი. 1995-1999 წლებში იყო საქართველოს მე-4 მოწვევის პარლამენტის წევრი (მცხეთის მაჟორიტარი). დავით ზეიკიძე — საქართველოს ბიოგრაფიული ლექსიკონი დავით ზეიკიძე — საქართველოს პარლამენტის ოფიციალური საიტი
ლაერტი ზუბადალაშვილი

ლაერტი ზუბადალაშვილი (დ. 4 მაისი, 1941 ან 22 აპრილი, 1941) — ქართველი პოლიტიკოსი. დაამთავრა თბილისის სახელმწიფო უნივერსიტეტი. 1995-1999 წლებში იყო საქართველოს მე-4 მოწვევის პარლამენტის წევრი (დედოფლისწყაროს მაჟორიტარი). 2004-2008 წლებში — საქართველოს მე-6 მოწვევის პარლამენტის წევრი (დედოფლისწყაროს მაჟორიტარი), საარჩევნო ბლოკი: „ახალი საქართველოსთვის“. ლაერტი ზუბადალაშვილი — საქართველოს პარლამენტის ოფიციალური საიტი (მოძველებული / არქივი / ახალი არქივი) ↑ ლაერტი ზუბადალაშვილი — საქართველოს პარლამენტის ოფიციალური საიტი (საქართველოს პარლამენტის მეოთხე მოწვევა)
დიდი გამყინვარება (2002 წლის ფილმი)

დიდი გამყინვარება (ინგლ. Ice Age) — 2002 წლის კომპიუტერული ანიმაციური კომედიური ფილმი, რომლის რეჟისორია კრის უეჯი, სცენარისტები — მაიკლ ბერგი, მაიკლ ჯ. უილსონი და პიტერ აკერმანი, პროდიუსერი — ლორი ფორტე. მუსიკა ეკუთვნის დეივიდ ნიუმენს. პერსონაჟებს ახმოვანებენ რეი რომანი, ჯონ ლეგუიზამო, დენის ლირი და სხვები. ფილმი აწარმოა Blue Sky Studios-მა, ხოლო დისტრიბუცია გაუწია 20th Century Fox-მა. „დიდი გამყინვარება“ თავდაპირველად უნდა შექმნილიყო კომპანია Fox Animation Studios-ის მიერ ტრადიციულ ანიმაციურ სტილში. ფილმს წილად ხვდა დადებითი შეფასებები კინოკრიტიკოსებისაგან. საერთო განხილვების საიტ Rotten Tomatoes-ზე ფილმი ფლობს 77 პროცენტიან რეიტინგს (166 მიმოხილვაზე დაყრდნობით). 2003 წელს მიიღო ოსკარის ნომინაცია საუკეთესო ანიმაციური ფილმისთვის. აგრეთვე კომერციული წარმატებაც ხვდა წილად, საერთო ჯამში მისმა შემოსავალმა 383 მილიონი აშშ დოლარი შეადგინა. მას მოჰყვა ოთხი გაგრძელება: „დიდი გამყინვარება: გლობალური დათბობა“ (2006), „დიდი გამყინვარება: დინოზავრების ერა“ (2009), „დიდი გამყინვარება: კონტინენტური დრიფტი“ (2012) და „დიდი გამყინვარება: შეჯახება გარდაუვალია“ (2016). „დიდი გამყინვარება: გლობალური დათბობა“ (2006) „დიდი გამყინვარება: დინოზავრების ერა“ (2009) „დიდი გამყინვარება: კონტინენტური დრიფტი“ (2012) „დიდი გამყინვარება: შეჯახება გარდაუვალია“ (2016) ოფიციალური საიტი „დიდი გამყინვარება“ — Allmovie-ზე „დიდი გამყინვარება“ — ანიმაციური ფილმების მონაცემთა დიდ ბაზაში „დიდი გამყინვარება“ — კინოფილმების ინტერნეტ-მონაცემთა ბაზა (ინგლისური) „დიდი გამყინვარება“ — Rotten Tomatoes „დიდი გამყინვარება“ — Metacritic-ზე „დიდი გამყინვარება“ — Box Office Mojo-ზე ↑ Ice Age (2002). Box Office Mojo. Box Office Mojo, LLC. ციტირების თარიღი: 2009-07-23. ↑ Ice Age (2002). Rotten Tomatoes. ციტირების თარიღი: 6 სექტემბერი, 2019. ↑ The 75th Academy Awards (2003) Nominees and Winners. The Academy of Motion Pictures Arts and Sciences (23 მარტი, 2003). ციტირების თარიღი: 8 მარტი, 2013.
იოსებ ცინცაძე

იოსებ რაჟდენის ძე ცინცაძე (დ. 1889 — გ. 1960, დაკრძალულია ლევილის სასაფლაოზე) — ქართველი ექიმი, პოლიტიკური ემიგრანტი. დაიბადა ოზურგეთის მაზრის შეძლებული გლეხის ოჯახში. მისი ძმა იყო ქიმიკოსი შალვა ცინცაძე. უმაღლესი სამედიცინო განათლება რუსეთში მიიღო. შემდეგ კერძო პრაქტიკას ეწეოდა თბილისში, სადაც ჰქონდა შინაგან და ვენერულ სნეულებათა კაბინეტი (მდებარეობდა მიხეილის პროსპექტზე, №121). 1921 წლიდან ემიგრაციაში იყო საფრანგეთში. მონაწილეობდა ქართველი ემიგრანტების საზოგადოებრივ-პოლიტიკურ საქმიანობაში. იყო საქართველოს სოციალ-დემოკრატიული პარტიის ცენტრალური კომიტეტის თავმჯდომარე (პარტიული ფსევდონიმი — „ლუკა“), შემდეგ საფრანგეთის ქართველთა ასოციაციის თავმჯდომარე. მშვიდობით ძმებო, გვხვრეტენ ამაღამ! დაარქივებული 2020-11-26 საიტზე Wayback Machine. / [საქართველოს შინაგან საქმეთა სამინისტროს არქივი ; პროექტის ხელმძღვანელი ომარ თუშურაშვილი. თბ., 2016 . ISBN 9789941094361. პირველი რესპუბლიკის თბილისის 20 ექიმი, რომელიც ვენერიულ სნეულებებს კურნავდა. „რესპუბლიკა 100“ (civil.ge). ნანახია 26 აგვისტო, 2020.
მანგიშლაყი

მანგიშლაყი — ნახევარკუნძული ყაზახეთში. მდებარეობს კასპიის ზღვის აღმოსავლეთ ნაპირზე. ძირითადი ნაწილი უჭირავს მანგიშლაყის მთებს (სიმაღლე 556 მეტრამდე), რომლის დასავლეთ გაგრძელებაა თიუბ-ყარაბანის პლატოსებრი ნახევარკუნძული. მანგიშლაყის მთლიანეთს სამხრეთიდან ეკვრის მანგიშლაყის პლატო ღრმა, გაუდინარი მლაშობი ქვაბულებით (ყარაგიე 132 მ., კაუნდი 57 მ.) ჩრდილოეთ ნაწილი წარმოადგენს ნახევარკუნძულ ბუზაჩის დაბალ აკუმულაციურ ვაკეს. განვითარებულია მლაშობი, ქვიშიანი, ქვიანი და თიხიანი უდაბნოს ლანდშაფტები. მანგიშლაყის ნახევარკუნძულზე ნავთობის დიდი საბადოებია. საბადოები სტრუქტურულად დაკავშირებულია სამხრეთ მანგიშლაყის ასიმეტრიულ ღრმულთან, რომელიც მეზოზოური და კაინოზოური ნალექებითაა ამოვსებული. გამოვლინებულია ნავთობის და აირის 12-ზე მეტი საბადო. ორი დიდი საბადო აღმოჩნდა 1961 წელს. დედამიწის ზედაპირიდან ნავთობი 1,2-2,4 კმ სიღრმეზეა ქართული საბჭოთა ენციკლოპედია, ტ. 6, თბ., 1983. — გვ. 404.
N-Gage

N-Gage შეიძლება აღნიშნავდეს: N-Gage (მოწყობილობა) — Nokia-ს სმარტფონი და პორტატიული ვიდეო თამაშების კონსოლი, გამოსული 2003 წელს N-Gage QD — N-Gage-ის განახლებული ვერსია, გამოსული 2004 წელს N-Gage (სერვისი) — N-Gage-ის ყოფილი სერვისი
მანდარა

მანდარა — კამერუნის მთებსა და ნიგერიის სასაზღვრო რაიონებში, აგრეთვე, ჩადში მცხოვრებ ტომთა ჯგუფი. მანდარას ენებს მიაკუთვნებენ ჰაუსას ენებს. უმრავლესობა მუსლიმია. ძირითადი საქმიანობაა მთაში ტერასული მიწათმოქმედება. მოჰყავთ ფეტვი, არაქისი, ბარში — მიწათმოქმედება და მესაქონლეობა. განვითარებულია ხელოსნობა. 1978 წლის შეფასებით, მათი რაოდენობა შეადგენდა დაახლოებით, 670 ათას ადამიანს. 1999 წლისთვის არსებული მონაცემებით კი, დაახლოებით, — 990 ათას ადამიანს. XVII საუკუნის დასაწყისში, დღევანდელი კამერუნის ჩრდილოეთით, წარმოიქმნა ადრეფეოდალური სახელმწიფო — მანდარა (მანდარის სამეფო). 1715 წელს მანდარის მმართველის ნებართვით, ქვეყანაში მუსლიმი მქადაგებლები დაუშვეს. შედეგად, მანდარის სამეფო სასულთნოდ გადაიქცა. ქართული საბჭოთა ენციკლოპედია, ტ. 6, თბ., 1983. — გვ. 405. The Mandara/Wandala (Cameroon/Nigeria) Wandala in Nigeria Mandara of Cameroon ↑ 1.0 1.1 1.2 1.3 1.4 Андрианов Б. В. Мандара // Народы и религии мира: Энциклопедия / Гл. ред. В. А. Тишков. — М.: Большая Российская энциклопедия, 1999. — С. 322—323. — ISBN 5-85270-155-6. ↑ Wandala. Ethnologue: Languages of the World. ციტირების თარიღი: 1 ნოემბერი, 2020. ↑ Wandala, Ethnologue; Wandala: A language of Cameroon ↑ The Mandara/Wandala. Muller-Kosack Ethnic Handbook. mandaras.info (1999). ციტირების თარიღი: 26 აგვისტო, 2020. ↑ Мандара (на языке ка­ну­ри; на языке хау­са - ман­да­ра­ва) - на­род в Западной Аф­ри­ке დაარქივებული 2017-12-18 საიტზე Wayback Machine. .
მანდატი

მანდატი (ლათ. mandatum — დავალება) — უფლებამოსილება, დავალება, ვისიმე რწმუნებულების დამადასტურებელი დოკუმენტი. დეპუტატის უფლებამოსილების შესამოწმებლად არჩევითი ორგანო (პარლამენტი, კონფერენცია, საბჭო, საკრებულო, ყრილობა) ირჩევს სამანდატო კომისიას. საერთაშორისო სამართალში მანდატი პირველი მსოფლიო ომის შემდეგ აღნიშნავდა ანტანტის ამა თუ იმ სახელმწიფოს უფლებამოსილებას, ერთა ლიგის სახელით განეხორციელებინა მართვა-გამგეობა იმ ტერიტორიაზე, რომელიც ომში დამარცხებულ სახელმწიფოს ჩამოერთვა. ამ ტერიტორიას ეწოდებოდა სამანდატო ტერიტორია. ქართული საბჭოთა ენციკლოპედია, ტ. 6, თბ., 1983. — გვ. 405. მანდატი სამოქალაქო განათლების ლექსიკონი მანდატი უცხო სიტყვათა ლექსიკონი იმპერატიული მანდატი სამოქალაქო განათლების ლექსიკონი თავისუფალი მანდატი სამოქალაქო განათლების ლექსიკონი
მანდელშტაინი

მანდელშტაინი(გერმ. Mandelstein Mandel — ნუში და Stein — ქვა) — ნუშის ქვა, მსხვილფოროვანი ეფუზიური ქანი, რომლის დიდი წაგრძელებული ფორები ამოვსებულია სხვადასხვა მინერალების ახალწარმონაქმნებით, ძირითადად, ცეოლითებით, კალციტით, ქლორიტით, ქალცედონით ან ოპალით. ცნობილია ბაზალტური, დიაბაზური, ანდეზიტური და სხვა შედგენილობის მანდელშტაინი. ფართოდაა გავრცელებული ძველ ვულკანური ფორმაციებში, რომელთა ამოღვრა წყალქვეშ ხდებოდა. ქართული საბჭოთა ენციკლოპედია, ტ. 6, თბ., 1983. — გვ. 405.
ივანე მუსხელიშვილი

ივანე ლევანის ძე მუსხელიშვილი (მუსხელოვი; დ. 15 აგვისტო, 1859 — გ. 1940) — ქართველი სამხედრო მოღვაწე, რუსეთის იმპერიის არმიის გენერალ-მაიორი (1914). აკადემიკოს ნიკოლოზ მუსხელიშვილის მამა. დაამთავრა ვორონეჟის მიხეილის სახელობის სამხედრო გიმნაზია, მიხეილის საარტილერიო სასწავლებელი და მიხეილის საარტილერიო აკადემია (I თანრიგით, 1887). სამხედრო სამსახურში ირიცხებოდა 1878 წლიდან. 1881 წლიდან პოდპორუჩიკად მსახურობდა კავკასიის გრენადერთა საარტილერიო ბრიგადაში. 1895 წელს მიიღო კაპიტნის, 1899 წელს პოდპოლკოვნიკის, 1905 წელს პოლკოვნიკის წოდება. მეთაურობდა საარტილერიო ბატარეას, შემდეგ, 1904-1909 წლებში — კავკასიის მე-2 სასწავლო საარტილერიო პოლიგონს, 1909-1914 წლებში — 39-ე საარტილერიო ბრიგადის მე-2 დივიზიონს. 1914-1916 წლებში გენერალ-მაიორის ჩინით იყო ციმბირის მე-9 მსროლელთა საარტილერიო ბრიგადის მეთაური. მონაწილეობდა I მსოფლიო ომში (1914-1918). თავი გამოიჩინა 1915 წლის 3-16 მარტის ბრძოლებში სოფელ ვახთან (ახლანდ. უკრაინის ტერიტორია), რისთვისაც დაჯილდოვდა გიორგის ოქროს იარაღით „მამაცობისათვის“ (1915). დაჯილდოებული იყო ასევე წმ. სტანისლავის II (1902) და I (1915), წმ. ვლადიმერის III (1911) და წმ. ანას II (1905) და I (1915) ხარისხის ორდენებით. 1916-1917 წლებში იყო მე-19 საარმიო კორპუსის არტილერიის ინსპექტორის მოვალეობის შემსრულებელი. 1917 წლის აპრილიდან ირიცხებოდა დვინსკის სამხედრო ოლქის შტაბის რეზერვში. საქართველოს გასაბჭოების (1921) შემდეგ ერთხანს ქართული დივიზიის არტილერიის მეთაური იყო. შემდეგ თადარიგში გავიდა. ცოლად ჰყავდა დარია ალექსანდრეს ასული საგინაშვილი. მათი შვილი იყო მათემატიკოსი ნიკოლოზ მუსხელიშვილი. ივანე მუსხელიშვილის ძმისშვილი იყო როსტომ მუსხელიშვილი, ანტისაბჭოთა „სამხედრო ცენტრის“ წევრი. Мусхелов Иван Леванович. „Русская армия в Первой мировой войне“. ნანახია 26 აგვისტო, 2020.
დიდი გამყინვარება: გლობალური დათბობა

„დიდი გამყინვარება: გლობალური დათბობა“ (ინგლ. Ice Age: The Meltdown) — 2006 წლის ამერიკული კომპიუტერული ანიმაციური სათავგადასავლო კომედიური ფილმი. გადაღებულია Blue Sky Studios-ის მიერ. დისტრიბუცია გაუწია 20th Century Fox-მა. არის 2002 წლის „დიდი გამყინვარების“ გაგრძელება და ამავე სახელობის ფრენჩაიზის მეორე ფილმი. რეჟისორი — კარლუს სალდანია, რომელიც პირველი ფილმის თანარეჟისორიც იყო. სცენარის ავტორი — პიტერ გალკი, გერი სოულოუ და ჯიმ ჰექტი. რეი რომანომ, ჯონ ლეგუიზამომ, დენის ლირმა და კრის უედჯმა, რომლებიც წინა ფილმშიც მონაწილეობდნენ, კვლავ გაიმეორეს საკუთარი როლები; მათ შეემატნენ ახალი მსახიობები: კუინ ლატიფა, შონ უილიამ სკოტი და ჯოშ პეკი. ფილმში მენი, სიდი და დიეგო ცდილობენ თავი დააღწიონ გარდაუვალ წარღვნას, რა დროსაც მენი სიყვარულს იპოვის. ფილმის პრემიერა შედგა ბელგიაში, 2006 წლის 1 მარტს, და ამერიკის შეერთებულ შტატებში, 31 მარტს. საბოლოო ჯამში, გამოვიდა 70 ქვეყანაში, ბოლო ქვეყანა იყო ჩინეთი (9 ივნისი). „გლობალურმა დათბობამ“ შერეული კრიტიკული რეაქცია დაიმსახურა, თუმცა მიაღწია წარმატებას გაყიდვებში — გამოიმუშავა 660 მილიონი აშშ დოლარი. ფილმს მოჰყვა სამი გაგრძელება: „დიდი გამყინვარება: დინოზავრების ერა“, „დიდი გამყინვარება: კონტინენტური დრიფტი“ და „დიდი გამყინვარება: შეჯახება გარდაუვალია“. 2006 წელსვე კომპანია Vivendi Games-მა შექმნა და გამოუშვა ვიდეო- და კომპიუტერული თამაში, რომელიც დაფუძნებულია ამ ფილმზე. სისტემის ჩაშვებიდან მალევე გამოვიდა ვერსია Wii-სათვის. ოფიციალური საიტი. დაარქივებულია ორიგინალიდან — 15 დეკემბერი, 2012. „დიდი გამყინვარება: გლობალური დათბობა“ — კინოფილმების ინტერნეტ-მონაცემთა ბაზა (ინგლისური) „დიდი გამყინვარება: გლობალური დათბობა“ — ანიმაციური ფილმების მონაცემთა დიდ ბაზაში „დიდი გამყინვარება: გლობალური დათბობა“ — Allmovie-ზე „დიდი გამყინვარება: გლობალური დათბობა“ — Rotten Tomatoes „დიდი გამყინვარება: გლობალური დათბობა“ — Metacritic-ზე „დიდი გამყინვარება: გლობალური დათბობა“ — Box Office Mojo-ზე ვიდეოთამაში ოფიციალური საიტი Ice Age 2: The Meltdown საიტზე MobyGames ↑ Ice Age: The Meltdown (2006) - International Box Office Results. Box Office Mojo. ციტირების თარიღი: 17 დეკემბერი, 2016. ↑ Ice Age: The Meltdown (2006). Box Office Mojo. ციტირების თარიღი: 1 ივლისი, 2009. ↑ Ice Age 2: The Meltdown. gamespot.com. ციტირების თარიღი: 26 აგვისტო, 2020.
გელაძე

საკუთარი სახელი გელაძე შეიძლება აღნიშნავდეს ერთ-ერთ შემდეგ პიროვნებათაგანს: ავთანდილ გელაძე — პედაგოგი, პოლიტიკოსი ვაჟა გელაძე — პოლიტიკოსი, სოფლის მეურნეობის მუშაკი თამარ გელაძე — მუსიკათმცოდნე, პედაგოგი თინათინ გელაძე — ნევროპათოლოგი კეკე გელაძე — იოსებ სტალინის დედა ნიკოლოზ გელაძე — მემანქანე, სოციალისტური შრომის გმირი ნუნუ გელაძე — მთარგმნელი, საზოგადო მოღვაწე
ეფრემ მუსხელიშვილი

ეფრემ სოლომონის ძე მუსხელიშვილი (მუსხელოვი; გ. 26 დეკემბერი, 1852 — გ. 27 მაისი, 1920) — ქართველი სამხედრო მოღვაწე, რუსეთის იმპერიის არმიის გენერალ-მაიორი (1912). თბილისის გუბერნიის აზნაურთა ოჯახიდან. დაამთავრა თბილისის იუნკერთა ქვეითი სასწავლებელი. სამხედრო სამსახურში ირიცხებოდა 1869 წლიდან. მონაწილეობდა რუსეთ-თურქეთის ომში (1877-1878). 1904 წელს მიიღო პოლკოვნიკის წოდება და დაინიშნა აღმოსავლეთ ციმბირის მე-9 მსროლელთა დივიზიის 34-ე მსროლელთა პოლკის მეთაურად. მონაწილეობდა რუსეთ-იაპონიის ომში (1904-1905). 1912 წელს გადადგა სამხედრო სამსახურიდან გენერალ-მაიორის წოდების მინიჭებით, პენსიითა და მუნდირის ტარების უფლებით. დაჯილოდებული იყო წმ. ანას IV (1878), III (1878) და II (1906), წმ. სტანისლავის III (1878) და II (1905), წმ. ვლადიმერის III (1905) და წმ. გიორგის IV (1905) ხარისხის ორდენებით, გიორგის ოქროს იარაღით „მამაცობისათვის“ (1905). გამოქვეყნებული ჰქონდა მოგონებები თურქეთთან ომის შესახებ. Мусхелов Е. С. Воспоминания геллявердинца о войне 1877—1878 гг. (Рассказ о походе 156-го пехотного Елисаветпольского полка.) — СПб., 1887. Гогитидзе М. Д. Военная элита Кавказа. Генералы и адмиралы из Грузии. — Тбилиси, 2007. — С. 198.
ჯორბენაძე

საკუთარი სახელი ჯორბენაძე შეიძლება აღნიშნავდეს ერთ-ერთ შემდეგ პიროვნებათაგანს: ავთანდილ ჯორბენაძე — ქართველი ექიმი, პოლიტიკოსი არკადი ჯორბენაძე — ქართველი პათოლოგანატომი ბესარიონ ჯორბენაძე — ქართველი ენათმეცნიერი გივი ჯორბენაძე — საბჭოთა უშიშროების გენერალ-მაიორი ერასტი ჯორბენაძე — ქართველი ფირალი, ტერორისტი და რევოლუციონერი ვიქტორ ჯორბენაძე — ქართველი არქიტექტორი ვლადიმერ ჯორბენაძე — ქართველი ფეხბურთელი თამაზ ჯორბენაძე — ქართველი ეკონომისტი, პოლიტიკოსი სერგო ჯორბენაძე — ქართველი სამართალმცოდნე
ჯუმბერ თაყნიაშვილი

ჯუმბერ (ჯონი) თაყნიაშვილი (დ. 25 მაისი, 1967, გორი) — ქართველი ბიზნესმენი, ეკონომისტი, პოლიტიკოსი. 1989 წელს დაამთავრა გორის სახელმწიფო ეკონომიკის ინსტიტუტის მრეწველობის ეკონომიკის ფაკულტეტი, 1993 წელს — ასპირანტურა. 1995-1999 წლებში იყო საქართველოს მე-4 მოწვევის პარლამენტის წევრი პარტიული სიით, საარჩევნო ბლოკი „ეროვნულ–დემოკრატიული პარტია“. ჯუმბერ თაყნიაშვილი — საქართველოს ბიოგრაფიული ლექსიკონი ჯუმბერ (ჯონი) თაყნიაშვილი — საქართველოს პარლამენტის ოფიციალური საიტი
ძაგანია

საკუთარი სახელი ძაგანია შეიძლება აღნიშნავდეს ერთ-ერთ შემდეგ პიროვნებათაგანს: ალექსანდრე ძაგანია — ხმის ოპერატორი ალექსანდრე ძაგანია — სამხედრო პირი კახაბერ ძაგანია — პოლიტიკოსი მარიამ ძაგანია — კინოს მხატვარი
ალექსანდრე ძაგანია (სამხედრო)

ალექსანდრე სიმონის ძე ძაგანია (დ. 11 ნოემბერი, 1889 — გ. უცნობია) — ქართველი ოფიცერი, პოლკოვნიკი (1919). დაამთავრა თბილისის მე-2 გიმნაზია, შემდეგ ვლადიმირის სამხედრო სასწავლებელი (1911) და ნიკოლოზის სამხედრო აკადემიის მოსამზადებელი კურსები (II თანრიგით, 1917). 1909 წლიდან სამხედრო სამსახურში იყო. 1911 წლიდან მსახურობდა ბაქოს 153-ე ქვეით პოლკში, 1916 წლიდან — კავკასიის მე-8 ქვეით პოლკში. მონაწილეობდა I მსოფლიო ომში (1914-1918). 1916 წლის იანვარში მძიმედ დაიჭრა. იმავე წელს მიიღო შტაბს-კაპიტნის ჩინი. 1918-1921 წლებში მსახურობდა საქართველოს რესპუბლიკის გენერალურ შტაბში პოლკოვნიკის წოდებით. 1921 წლის თებერვალში, წითელი არმიის შემოჭრის დროს, იყო ლორის ოლქში განლაგებული ჯარების (სარდალი — გენ. იოსებ გედევანიშვილი) შტაბის უფროსი. 1921 წლის მარტიდან ირიცხებოდა ქართული წითელი არმიის შტაბში. Дзагания Александр Семенович. „Русская армия в Первой мировой войне“. ნანახია 26 აგვისტო, 2020.
Creep (Radiohead-ის სიმღერა)

„Creep“ — ბრიტანული ალტერნატიული როკ-ჯგუფ Radiohead-ის სიმღერა, რომელიც სინგლის სახით გამოვიდა 1993 წლის თებერვალში. იგი შეტანილია ჯგუფის სადებიუტო ალბომში Pablo Honey. Radiohead-ს პირველი წარმატება სიმღერამ „Creep“ მოუტანა, რომელიც საზოგადოებისგან გარიყული პიროვნების უიღბლო სიყვარულზეა დაწერილი. როგორც ამბობენ, „Creep“ ექსეტერის უნივერსიტეტის მამაკაცთა ტუალეტშია დაწერილი თავად ტომ იორკის მიერ. Creep ამერიკელი მომღერლისა და კომპოზიტორის – სკოტ უოლკერის გავლენითაა შექმნილი. გავრცელებული ინფორმაციით, ჯონი გრინვუდს მისამღერში გიტარის ცნობილი ღრჭიალით მხოლოდ იმ სიმღერის გაფუჭება სურდა, რომელიც დიდად არ მოსწონდა. ერთი წლის მოგვიანებით, მისი ხელახალი ჩაწერის შემდეგ სიმღერა ჰიტად იქცა. სიმღერის კრიტიკამ არ დაახანა – NME Radiohead-ს ასეთი შეფასება მისცა – მხდალი მიზეზი როკ-ჯგუფის სახელის გასამართლებლად, BBC Radio1 ეთერში კი არ უშვებდნენ ზედმეტად დეპრესიულობის გამო. მართალია სიმღერამ ჯგუფს პირველი წარმატება მოუტანა, მაგრამ მისგან გამოწვეულმა პოპულარობამ თავად Radiohead დაჩრდილა. სიმღერით გამოწვეულმა ისტერიამ დამთრგუნველად იმოქმედა Radiohead-ის წევრებზე. კონცერტებზე ამ სიმღერის შესრულების შემდეგ აუდიოტორია ადგილს ტოვებდა. სწორედ ამან განაპირობა ის, რომ 1997 წელს გამოსულ ვიდეო დისკში 7 Television Commercials შეგნებულად არ შევიდა Creep. ერთი პერიოდი კი Radiohead-მა საერთოდ უარი თქვა ამ სიმღერის შესრულებაზე. ეს 2001 წლამდე გაგრძელდა, როდესაც განუწყვეტელი თხოვნის შემდეგ სიმღერა ისევ გაჟღერდა ცალკეულ კონცერტებზე. Creep – 3:55 Lurgee – 3:07 Inside My Head – 3:12 Million Dollar Question – 3:18 აუდიოკასეტა Creep – 3:56 Faithless, the Wonder Boy 1993 წლის ბრიტანული გამოცემა Creep (ალბომის ვერსია) – 3:58 Yes I Am – 4:25 Blow Out (რემიქსი) - Inside My Head (საკონცერტო) – 3:07 1993 წლის მეორე ბრიტანული გამოცემა Creep (აკუსტიკური) – 4:19 You (საკონცერტო) - 3:39 Vegetable (საკონცერტო) - 3:07 Killer Cars (ცოცხალი, იაპონია) - 2:17 ↑ Reising (2005), p.210 ↑ Forbes and Reisch (2009) ↑ Tate (2005), p.137 ↑ Clover (2009), p.82